section_heading: Karijera
paragraph_text: Petar je svoj hokejašku karijeru započeo u prosincu 1996. godine na Šalati, s nepunih pet godina. Do odlaska u Slovačku bio je najbolji strijelac u svojoj kategoriji, a igrao je i za dvije godine stariju selekciju. Nakon što je u sezoni 2005./06. za svoj uzrast na 21 utakmici zabio 53 gola i dodao 9 asistencija, bilo je jasno da je prerastao domaće hokejaške okvire. Uslijedio je odlazak u inozemstvo. Njegova prva opcija bila je Zvolen, no nakon nekog vremena ta je opcija otpala. U travnju 2006. otišao je na probu u Slovan, da bi iste godine u osmom mjesecu već odigrao prve minute za novi klub. Od sezone 2007./08. je stalni član dorasta, momčadi do 18 godina.<ref>Intervju - Petar Trstenjak: Želim igrati u Kanadi ili Rusiji U sezoni 2009./10. za selekciju do 18 godina uspio je skupiti 23 boda (8 golova, 15 asistencija) u samo 12 utakmica, dok je 8 nastupa zabilježio u kategoriji do 20 godina. Ugovor sa Slovanom veže ga do 2010. godine.